Mary Soames

Mary Soames, os. Spencer-Churchill, paronitar Soames (15. syyskuuta 1922 – 31. toukokuuta 2014) oli Winston Churchillin ja Clementine Churchillin nuorin tytär, joka kirjoitti ja toimitti elämäkerrallisia teoksia vanhemmistaan. 

Laajin niistä on äidin, Clementine Churchillin elämäkerta, jonka ensimmäinen versio ilmestyi vuonna 1979 ja uusitut laitokset vuosina 2002 ja 2003.

 Lapsuus ja nuoruus 
Mary Churchill eli vaiherikkaan lapsuuden poliitikkoisänsä perheessä Chartwellin maakartanossa Kentissä ja kävi sen läheisiä kouluja. Hänen veljensä Randolph oli kirjailija ja parlamentinjäsen ja sisar Sarah tanssija ja näyttelijä.
pienoiskuva|Pääministeri Winston Churchill ja tytär Mary Potsdamin konferensissa 1945
Toisen maailmansodan alkaessa hän oli 17-vuotias ja liittyi naisten maanpuolustusjoukkoihin Women’s Volunteer Services, joissa toimi vuosina 1939–1941 ja liittyi vuonna 1941 Auxiliary Territorial Service -ilmatorjuntajoukkoihin, jossa hän palveli Lontoossa, Belgiassa ja Saksassa ilmatorjuntapattereissa ja nousi nuoremman komentajan (vastaa kapteenia) arvoon. Hän toimi isänsä adjutanttina useilla tämän ulkomaanmatkoilla, kuten hänen sodan jälkeinen matkansa Potsdamiin konferenssiin vuonna 1945, jossa hän tapasi Harry S. Trumanin ja Josif Stalinin. Vuonna 1945 hänet nimitettiin Brittiläisen imperiumin ritarikunnan jäseneksi tunnustuksena ansiokkaasta sotapalveluksesta."No. 37025". The London Gazette (Supplement). 6 April 1945. S, 1903.

 Avioliitto ja lapset 
Mary Soames meni naimisiin vuonna 1947 konservatiivipoliitikko, myöhemmin paroni Christopher Soamesin (1920–1987) kanssa. Pariskunta asui vuosia ulkomailla ensin Pariisissa, missä Christopher Soames oli suurlähettiläänä 1968–1972, sitten Brysselissä, missä hän oli Euroopan komission varapuheenjohtajana 1973–1977, ja lopuksi Rhodesiassa maan itsenäistymiseen vuoteen 1980 asti. Mary Soames hoiti diplomaatin puolison tehtäviä ja kirjoitti kirjoja.An Interview with Mary Soames Winston Churchill Centrethumb|Mary Soames  Sukkanauharitarikunnan viitassa vuonna 2006, jonka jäseneksi hänet valittiin vuonna 2005."No. 57622". The London Gazette. 25 April 2005. s. 5363.Heille syntyi viisi lasta:

 The Rt. Hon. Nicholas Soames, Baron Soames of Fletching (12. helmikuuta 1948), ylähuoneen edustaja, entinen parlamenttiedustaja, puolustusministeri 1994-1997
 The Hon. Emma Mary Soames (6. syyskuuta September 1949), ikääntyneiden asioita ajavan Saga-lehden toimittaja
 The Hon. Jeremy Bernard Soames (25. toukokuuta 1952)
 The Hon. Charlotte Clementine Soames (17. heinäkuuta 1954).  Meni naimisiin Richard Hambron kanssa 1973, avioero 1982. Meni naimisiin William Peelin, Peelin 3. jaarlin kanssa 1989, joka toimi Lord Chamberlainina 2006–2021, heillä on tytär lady Antonia Peel (s. 1991)
 The Hon. Rupert Christopher Soames (18. toukokuuta 1959), liikemies, monialayritys Sercon pääjohtaja 2014–2023, meni naimisiin Camilla Dunnen kanssa 1988, heillä on kolme lasta.

 Teokset 
Menestyneenä kirjailijana Lady Soames kirjoitti kiitetyn elämäkerran äidistään Clementine Churchillistä vuonna 1979. Hän tarjosi tietoa Churchillin perheestä useille elämäkerran kirjoittajille, kuten sir Martin Gilbertille, josta tuli sir Winston Churchillin virallinen elämäkerran kirjoittaja Churchillin pojan, Randolphin kuoltua vuonna 1968. Lisäksi hän julkaisi kirjan sir Winstonin ja lady Churchillin välisistä kirjeenvaihdosta toimittaen kirjeitä ja tarjoten yhdistävää materiaalia, joka asetti kirjeet henkilökohtaiseen, perhe- ja historialliseen kontekstiin. 

Vuonna 2012 hänen muistelmansa, jotka perustuivat hänen päiväkirjoihinsa lapsuudesta avioliittoonsa, julkaistiin nimellä A Daughter's Tale.

 Clementine Churchill: The Biography of a Marriage (1979)
 Family Album: A Personal Selection from Four Generations of Churchills (1982)
 The Profligate Duke: George Spencer Churchill, Fifth Duke of Marlborough, and His Duchess (1987)
 Winston Churchill: His Life as a Painter (1990)
 Speaking For Themselves: The Private Letters of Sir Winston and Lady Churchill (1999)
 Clementine Churchill: The Revised and Updated Biography (2005)
 A Daughter's Tale: The Memoir of Winston and Clementine Churchill's Youngest Child (2012)

 Perintö 
pienoiskuva|Mary Soamesin ja aviomies Christopher Soamesin, paroni Soamesin hauta.
Mary Soames kuoli 91-vuotiaana toukokuussa 2014 ja hänen tuhkansa on haudattu hänen aviomiehensä viereen Churchillien sukuhautausmaalle St Martin's Churchiin, Bladoniin, lähellä Woodstockia, Oxfordshiressä.

Kuusi kuukautta hänen kuolemansa jälkeen, 17. joulukuuta 2014, Sotheby's London huutokauppasi 255 esinettä hänen kokoelmastaan ​​hänen perillistensä puolesta, kuten hänen isänsä maalauksia ja muistoesineitä. Sotheby'sin mukaan myynnissä "tuloksi kertyi huomattavat 15 441 822 puntaa, mikä ylitti selvästi ennakko-odotukset 3,6–5,5 miljoonasta punnasta". 

 Lähteet 

 Aiheesta muualla 

Luokka:Brittiläiset henkilöt
Luokka:Vuonna 1922 syntyneet
Luokka:Vuonna 2014 kuolleet